laion/Wikipedia-Exotic huggingface dataset:
ზაქარია (ქვარიანი)

ზაქარია (გვარად ქვარიანი) (გ. 1660) — დასავლეთ საქართველოს კათოლიკოს-პატრიარქი 1657-1660 წლებში. მანამდე, 1637-1657 წლებში იყო გელათის ეპისკოპოსი (გაენათელი) მიტროპოლიტის წოდებით. საგვარეულო მამულები და სასახლე ჰქონდა ქუთაისში მწვანეყვავილაზე. იმერეთის სამეფო კართან დაახლოებული პირი და ალექსანდრე III-ის პირადი მოძღვარი იყო. ზრუნავდა დასავლეთ საქართველოს ეკლესიის მთლიანობის განმტკიცებისათვის. დაახლოებით 1659 წელს ოდიშის მთავარს ვამეყ III დადიანს ფიცი დაადებინა ოდიშში საკათოლიკოსო მამულების მმართველობაში ჩაურევლობის შესახებ და სხვ., მისგანვე მიიღო საკათოლიკოსო სადგომად სენაკის საწინამძღვრო ეკლესია მამულებითა და სასახლით. ასევე საკათოლიკოსო სადგომად გურიის მთავრებისაგან მიიღო აკეთის ეკლესია მამულებით. ცნობილია მისი შეკვეთით 1652-1655 წლებში გადაწერილი „დიდი გულანი“, რომელიც 1705 წელს დავით-გარეჯის მონასტრისათვის შეუწირავთ. ზაქარია სიცოცხლეშივე გამოუხატავთ გელათის წმ. გიორგის ეკლესიის სამხრეთ სვეტზე. დაკრძალულია გელათში. საქართველოს მართლმადიდებელი ეკლესიის მეთაურები ლომინაძე ბ., მასალები დასავლეთ საქართველოს XVII-XVIII საუკუნეთა ისტორიის ქრონოლოგიისათვის «მასალები საქართველოსა და კავკასიის ისტორიისათვის», 1954, ნაკვ. 31 მისივე, ქართული ფეოდალური ურთიერთობის ისტორიიდან (სენიორიები), [ტ.] 1., თბ., 1966 ლომინაძე ბ., ქართული საბჭოთა ენციკლოპედია, ტ. 4, თბ., 1979. — გვ. 488.
The Beatles Anthology (წიგნი)

The Beatles Anthology — 2000 წლის ოქტომბერში გამოცემული წიგნი. იგი არის პროექტის The Beatles Anthology ნაწილი (რომელშიც აგრეთვე შედის ფილმები და ალბომები). წიგნში, ისევე, როგორც ფილმების სერიაში, გამოყენებულია ინგლისური როკ-ჯგუფ The Beatles-ის ოთხივე წევრის, ჯონ ლენონის, პოლ მაკ-კარტნის, ჯორჯ ჰარისონის და რინგო სტარის ინტერვიუების ფრაგმენტები, აგრეთვე სხვა მონაწილეების. გამოცემის მომზადებისას წიგნისთვის შეარჩიეს 1200-ზე მეტი იშვიათი ფოტოსურათი. ინტერვიუების ნაწილი აღებულია სერიის დოკუმენტური ფილმებიდან. სხვა ინტერვიუები ჩაიწერეს სპეციალურად წიგნში შესატანად. თავდაპირველად წიგნი გამოვიდა დიდი ფორმატით, მაგარი ყდით. იგი New York Times-ის ბესტსელერების სიაში მოხვდა. 2002 წელს გამოვიდა მისი რბილყდიანი ვერსიაც. ↑ The New York Times Best Seller List - 22 October 2000. From [1]
სტიუარტ სატკლიფი

სტიუარტ ფერგიუსონ ვიქტორ სატკლიფი (დ. 23 ივნისი, 1940 — გ. 10 აპრილი, 1962) — შოტლანდიელი მხატვარი და მუსიკოსი. ცნობილია, როგორც ჯგუფ The Beatles-ის პირველი ბას-გიტარისტი. ჯგუფი მან დატოვა სამხატვრო კარიერის მიზნით. სწორედ სატკლიფმა და ჯონ ლენონმა გამოიგონეს სახელწოდება Beetles (ქართ. ხოჭოები), რომელშიც შეცვალეს ერთი ასო. სატკლიფს ხშირად „მეხუთე ბიტლს“ უწოდებენ. როდესაც The Beatles ჰამბურგში უკრავდა, სტიუარტმა გაიცნო ფოტოგრაფი ასტრიდ კირხერი, რომელთანაც მოგვიანებით დაინიშნა. The Beatles-ის დატოვების შემდეგ იგი ჩაირიცხა ჰამბურგის სამხატვრო კოლეჯში. მისი პედაგოგი იყო პოპ-არტის მიმართულების მხატვარი ედუარდო პაოლოცი, რომელიც მოგვიანებით აცხადებდა, რომ სატკლიფი მისი ერთ-ერთი საუკეთესო სტუდენტი იყო. სატკლიფმა დაიმსახურა მოწონება თავისი, ძირითადად აბსტრაქტული ექსპრესიონიზმის ჟანრის ნახატებით. გერმანიაში სწავლისას სატკლიფს დაეწყო თავის ხშირი ტკივილები. 1962 წლის აპრილის დასაწყისში იგი კლასში დაეცა და ამბობდა, რომ თავის ტკივილები აწუხებდა. გერმანელმა ექიმებმა რამდენიმე გამოკვლევა ჩაუტარეს, მაგრამ ასეთი ტკივილების ნამდვილი მიზეზი ვერ დაადგინეს. 10 აპრილს სტიუარტი საავადმყოფოში გადაიყვანეს, მაგრამ გზაში გარდაიცვალა. მოგვიანებით დადგინდა, რომ სიკვდილის მიზეზი იყო ანევრიზმა ტვინის მარჯვენა ნახევარსფეროში. ოფიციალური საიტი ვრცელი საიტი (არქივი) საიტზე Wayback Machine (არქივირებულია ოქტომბერი 27, 2009) გამოფენა ლივერპულის ცხოვრების მუზეუმში ცხოვრება და მხატვრობა სტიუარტის ციტატები დაარქივებული 2011-07-13 საიტზე Wayback Machine. სიცოცხლის უკანასკნელი წლის შეჯამება დაარქივებული 2008-10-31 საიტზე Wayback Machine. საიტზე Find A Grave
The Beatles (ტელესერიალი)

The Beatles — ამერიკული ანიმაციური ტელესერიალი, რომელშიც მოთხრობილია ინგლისური როკ-ჯგუფ The Beatles-ის გამოგონილი თავგადასავლები. იგი გადიოდა 1965-1969 წლებში, აშშ-ის ABC-ზე. ჩვენება დასრულდა 1969 წლის 7 სექტემბერს. ეთერში სულ 39 ეპიზოდი გავიდა. სერიალი გადიოდა ყოველ შაბათს, დილის 10:30-ზე. მესამე სეზონიდან (1967) იგი ეთერში გადიოდა 12:00-ზე. მეოთხე სეზონში (რომელიც შედგებოდა განმეორებითი ჩვენებებისგან) სერიალს აჩვენებდნენ კვირას, 9:30-ზე. სერიალის ყოველი ეპიზოდი უკავშირდებოდა ჯგუფის რომელიმე სიმღერას და მის ტექსტს. 1986-1987 წელს იგი MTV-ზე და Disney Channel-ზე გადიოდა. აღსანიშნავია, რომ ეს აგრეთვე იყო პირველი ანიმაციური სერიალი, რომლის მთავარი პერსონაჟების პროტოტიპები ნამდვილი, იმ პერიოდში მოღვაწე პიროვნებები იყვნენ. „The Beatles“ — კინოფილმების ინტერნეტ-მონაცემთა ბაზა (ინგლისური) „The Beatles“ საიტზე TV.com ↑ 1.0 1.1 TV.com.[მკვდარი ბმული] ↑ Animators & Creators.. დაარქივებულია ორიგინალიდან — 2015-09-23. ციტირების თარიღი: 2015-12-26.
ფიქრია ჩიხრაძე

ფიქრია ჩიხრაძე (დ. 27 აპრილი, 1966, ქ. ონი) — ქართველი პოლიტიკოსი, ფილოლოგი. 1989 წელს დაამთავრა ივანე ჯავახიშვილის სახელობის თბილისის სახელმწიფო უნივერსიტეტის ფილოლოგიის ფაკულტეტი. 1988 წელს დაამთავრა თბილისის სახელმწიფო უნივერსიტეტის მეორადი ფაკულტეტი (მხატვრული თარგმანის განყოფილება ინგლისური ენის განხრით). 1993 წელს დაამთავრა თბილისის სასულიერო აკადემიის ქრისტიანული ანთროპოლოგიის ფაკულტეტი. 1990-1996 წლებში მუშაობდა თბილისის სახელმწიფო უნივერსიტეტში, ქრისტიანული კულტურის კვლევის ლაბორატორიაში უმცროს მეცნიერ-თანამშრომლად. 1990-1994 წლებში მუშაობდა თბილისის II ექსპერიმენტულ სკოლაში ქართული ენისა და ლიტერატურის მასწავლებლად. 1994-1995 წლებში იყო დამოუკიდებელი საქართველოს პირველი ყოველდღიური გაზეთის ივერია ექსპრესის მთავარი რედაქტორი. ეროვნულ-განმათავისუფლებელი მოძრაობის დროს იყო უნივერსიტეტის პრეს-კლუბის დამფუძნებელი და სტუდენტური მოძრაობის ერთ-ერთი ლიდერი. წლების განმავლობაში მონაწილეობდა სტუდენტურ მოძრაობაში ქართული ხუროთმოძღვრული ძეგლების აღდგენა-გადარჩენისათვის. 1995-1999 წლებში იყო საქართველოს მე-4 მოწვევის პარლამენტის წევრი პარტიული სიით, საარჩევნო ბლოკი: „საქართველოს მოქალაქეთა კავშირი“. 1999-2004 წლებში — საქართველოს მე-5 მოწვევის პარლამენტის წევრი პარტიული სიით, საარჩევნო ბლოკი: „მრეწველობა გადაარჩენს საქართველოს“. 2004-2008 წლებში — საქართველოს მე-6 მოწვევის პარლამენტის წევრი პარტიული სიით, საარჩევნო ბლოკი: „მემარჯვენე ოპოზიცია, მრეწველები, ახლები“. 2008 წლის 7 ივნისიდან – 20 ივნისამდე — საქართველოს მე-7 მოწვევის პარლამენტის წევრი პარტიული სიით, საარჩევნო ბლოკი: „გაერთიანებული ოპოზიცია (ეროვნული საბჭო, მემარჯვენეები)“. 2015-2018 წლებში იყო საქართველოს პრეზიდენტის, გიორგი მარგველაშვილის მრჩეველი. დროებითი სტუდენტური კავშირი, წევრი (1991-1992) ევროსაბჭოს საპარლამენტო ასამბლეის „სახალხო ფრაქცია“ წევრი (1999-2008) ორგანიზაცია „საქართველო ნატოში“ გამგეობა, წევრი პოლიტიკური გაერთიანება „ახალი მემარჯვენეები“, თავმჯდომარე (2013-) საქართველოს მე-4, მე-5, მე-6 მოწვევის პარლამენტი, წევრი (1995-2008) საქართველოს მე-5 მოწვევის პარლამენტის ფრაქცია „ახალი მემარჯვენეები“, წევრი, თავმჯდომარის მოადგილე, თავმჯდომარე (1999-2004) საქართველოს მე-6 მოწვევის პარლამენტის ფრაქცია „მემარჯვენე ოპოზიცია“, წევრი (2004-2008) საქართველოს პოლიტიკური კლუბი, წევრი (1994-1996) ფიქრია ჩიხრაძე — საქართველოს ბიოგრაფიული ლექსიკონი ფიქრია ჩიხრაძე — საქართველოს პარლამენტის ოფიციალური საიტი (მოძველებული / არქივი / ახალი არქივი) ↑ ფიქრია ჩიხრაძე პრეზიდენტის მრჩეველი გახდა. დაარქივებულია ორიგინალიდან — 2015-10-14. ციტირების თარიღი: 2015-12-26.
Lucasfilm

შეზღუდული პასუხისმგებლობის საზოგადოება Lucasfilm Ltd. — ამერიკული კინო და სატელევიზიო პროდუქციის მწარმოებელი კომპანია. მდებარეობს სან-ფრანცისკოში (კალიფორნია). ყველაზე მეტად ცნობილია ფრენჩაიზებით ვარსკვლავური ომები და ინდიანა ჯოუნსი. აგრეთვე არის ერთ-ერთი მსოფლიო ლიდერი სპეციალური ეფექტების, ხმის და კომპიუტერული ანიმაციის შექმნაში. კომპანია 1971 წელს ჯორჯ ლუკასმა დააარსა, სან-რაფაელში. 2005 წელს კომპანიის ძირითადი ოპერაციები გადატანილი იქნა სან-ფრანცისკოში. 2012 წელს Lucasfilm 4.06 მილიარდ აშშ დოლარად შეიძინა უოლტ დისნეის კომპანიამ. ↑ Cohen, David (June 5, 2014). „Industrial Light & Magic President Brennan Promoted to General Manager of Lucasfilm Exec“. The Hollywood Reporter. ციტირების თარიღი: June 7, 2014. ↑ http://fortune.com/2015/09/10/kathleen-kennedy-lucasfilm-star-wars/ ↑ The Walt Disney Company. „The Walt Disney Company Completes Lucasfilm Acquisition (press release)“ (პრეს-რელიზი). ციტირების თარიღი: January 26, 2013. ↑ Industrial Light & Film. ციტირების თარიღი: November 4, 2012. ↑ Schou, Solvej. (December 21, 2012) Mickey meets 'Star Wars': Walt Disney Co. completes acquisition of Lucasfilm. Entertainment Weekly. ციტირების თარიღი: December 22, 2012.
ბრაიან ბერკი

ბრაიან ბერკი (დ. 30 დეკემბერი, 1968) — ამერიკელი კინო და სატელევიზიო პროდიუსერი, სცენარისტი. წარსულში მუშაობდა პროდიუსერებთან, ბრედ უესტონთან (Columbia Pictures), ნედ ტენენთან (Sony Pictures) და ჯონ დეივისთან (FOX). 1995 წელს შეუერთდა Gerber Pictures-ს. 2001 წელს ჯეი ჯეი აბრამსთან ერთად დააარსა კომპანია Bad Robot Productions. როგორც კომპანიის აღმასრულებელი ვიცე-პრეზიდენტი, იგი არის Bad Robot-ის მიერ წარმოებული ყველა სატელევიზიო და კინო ფილმის აღმასრულებელი პროდიუსერი. ვიკისაწყობში არის გვერდი თემაზე: ბრაიან ბერკი ოფიციალური საიტი ბრაიან ბერკი კინოფილმების ინტერნეტ-მონაცემთა ბაზაში ↑ Bryan Burk Bio. Fox Broadcasting Company. დაარქივებულია ორიგინალიდან — December 16, 2010. ციტირების თარიღი: November 25, 2015. ↑ Warner, Tyrone. (May 11, 2010) J.J. Abrams not worried about writers block on 'Fringe'. CTV. დაარქივებულია ორიგინალიდან — ივლისი 26, 2010. ციტირების თარიღი: November 25, 2015.
IMAX

IMAX (Image MAXimum-ის აკრონიმი) — ფართოფორმატიანი კინემატოგრაფიული სისტემა, რომელსაც ეფუძნება კინოჩვენების ტექნოლოგიების რიგი და მსოფლიოს კინოთეატრების ტექნიკური არჭურვილობა. ფორმატი 1970 წელს ამავე სახელწოდების კანადურმა კორპორაციამ შეიმუშავა. გამოსახულების დიდი ფორმატის გამო IMAX-ის ტექნოლოგიის ფილმები სხვა კინოთეატრებთან შედარებით ზუსტი საინფორმაციო ტევადობით გამოირჩევა. ძირითად კინოთეატრებში ეკრანის სიგანე დარბაზის სიგანეზე უფრო მოკლეა, ხოლო IMAX-ში იგი ფართოა და აღემატება ძირითად სიგანეს. შედეგად გამოსახულების კუთხოვანი ზომები აღემატება ნებისმიერ ადგილზე მჯდარი ადამიანის ხედვის არეს - 60—120°-ით ჰორიზონტალურად და 40—80°-ით ვერტიკალურად. ამ პროპორციების ხარჯზე გამოსახულების ზღვარი ხედვის არეს მიღმა გადის და ქმნის ფილმში რეალურად „ყოფნის“ ეფექტს, რაც უფრო მეტად მიღწეულია 3-D ფილმის შემთხვევაში. თავისი თვისებებით IMAX „გიგანტური ეკრანის“ ტექნოლოგიათა სიის სათავეშია მოქცეული, Iwerks-თან და Astrovision-თან ერთად. ვიკისაწყობში არის გვერდი თემაზე: IMAX IMAX.com, ოფიციალური საიტი IMAX.com.au, LG IMAX – სიდნეი, ავსტრალია ლონდონის BFI IMAX დაარქივებული 2012-06-24 საიტზე Wayback Machine. ODEON-ის IMAX დაარქივებული 2013-08-28 საიტზე Wayback Machine. IMAX საქართველოში დაარქივებული 2016-03-23 საიტზე Wayback Machine. IMAX რუსეთში დაარქივებული 2016-01-04 საიტზე Wayback Machine.
ლათინური თასი

ლათინური თასი (ფრანგ. Coupe Latine; იტალ. Coppa Latina; პორტ. Taça Latina ან Copa Latina; ესპ. Copa Latina) — საერთაშორისო საფეხბურთო ტურნირი კლუბებს, ლათინური ევროპის ქვეყნების, საფრანგეთის, იტალიის, ესპანეთის და პორტუგალიის ხალხთა შორის. ტურნირი დაარსდა 1949 წელს ფეხბურთის ფედერაციების მიერ, მათი გადაწყვეტილებით ყოველ წელს ტურნირს სხვადასხვა მასპინძელი ჰყავდა. ტურნირში იყო ორი ნახევარფინალი, მატჩი მესამე ადგილისათვის და ფინალი. ტურნირი დაიწყო 1949 წელს. მასში მონაწილეობას იღებდა ოთხი ქვეყნის საშიანო ჩემპიონატის გამარჯვებული გუნდები. იარსება 1957 წლამდე. ევროპის თასის დაარსებამდე ლათინური თასი ითვლებოდა ევროპის მთავარ საკლუბო ტურნირად. ლათინური თასის სტატისტიკა
ბეტინი

ბეტინი (პორტ. Betim) — ქალაქი და მუნიციპალიტეტი ბრაზილიაში, მინას-ჟერაისის შტატში; მდებარეობს ზღვის დონიდან 817 მეტრზე. მიეკუთვნება ბელუ-ორიზონტის აგლომერაციის მეზორეგიონს. შედის ეკონომიკურ-სტატისტიკურ მიკრორეგიონ ბელუ-ორიზონტის შემადგენლობაში. 2010 წლის მონაცემებით, მოსახლეობა 378 089 ადამიანს შეადგენდა, მოსახლეობის სიმჭიდროვე 1 102.8 კმ²-ზე. ფართობი 342 846 კმ²-ია. მინას-ჟერაისი ბრაზილიის შტატები ბრაზილიის სტატისტიკის ეროვნული ინსტიტუტი, 2010 წლის აღწერის მონაცემები
ბრუმადინიუ

ბრუმადინიუ (პორტ. Brumadinho) — მუნიციპალიტეტი ბრაზილიაში, მინას-ჟერაისის შტატში; მდებარეობს ზღვის დონიდან 880 მეტრზე. მიეკუთვნება ბელუ-ორიზონტის აგლომერაციის მეზორეგიონს. შედის ეკონომიკურ-სტატისტიკურ მიკრორეგიონ ბელუ-ორიზონტის შემადგენლობაში. 2010 წლის მონაცემებით, მოსახლეობა 33 973 ადამიანს შეადგენდა, მოსახლეობის სიმჭიდროვე 53.13 კმ²-ზე. ფართობი 639 434 კმ²-ია. მინას-ჟერაისი ბრაზილიის შტატები ბრაზილიის სტატისტიკის ეროვნული ინსტიტუტი, 2010 წლის აღწერის მონაცემები
კაეტე

კაეტე (პორტ. Caeté) — მუნიციპალიტეტი ბრაზილიაში, მინას-ჟერაისის შტატში; მდებარეობს ზღვის დონიდან 945 მეტრზე. მიეკუთვნება ბელუ-ორიზონტის აგლომერაციის მეზორეგიონს. შედის ეკონომიკურ-სტატისტიკურ მიკრორეგიონ ბელუ-ორიზონტის შემადგენლობაში. 2010 წლის მონაცემებით, მოსახლეობა 40 750 ადამიანს შეადგენდა, მოსახლეობის სიმჭიდროვე 75.11 კმ²-ზე. ფართობი 542 571 კმ²-ია. მინას-ჟერაისი ბრაზილიის შტატები ბრაზილიის სტატისტიკის ეროვნული ინსტიტუტი, 2010 წლის აღწერის მონაცემები
კონფინსი

კონფინსი (პორტ. Confins) — მუნიციპალიტეტი ბრაზილიაში, მინას-ჟერაისის შტატში; მიეკუთვნება ბელუ-ორიზონტის აგლომერაციის მეზორეგიონს. შედის ეკონომიკურ-სტატისტიკურ მიკრორეგიონ ბელუ-ორიზონტის შემადგენლობაში. 2010 წლის მონაცემებით, მოსახლეობა 5 936 ადამიანს შეადგენდა, მოსახლეობის სიმჭიდროვე 140.15 კმ²-ზე. ფართობი 42 355 კმ²-ია. მინას-ჟერაისი ბრაზილიის შტატები ბრაზილიის სტატისტიკის ეროვნული ინსტიტუტი, 2010 წლის აღწერის მონაცემები
კონტაჟენი

კონტაჟენი (პორტ. Contagem) — ქალაქი და მუნიციპალიტეტი ბრაზილიაში, მინას-ჟერაისის შტატში; მდებარეობს ზღვის დონიდან 858 მეტრზე. მიეკუთვნება ბელუ-ორიზონტის აგლომერაციის მეზორეგიონს. შედის ეკონომიკურ-სტატისტიკურ მიკრორეგიონ ბელუ-ორიზონტის შემადგენლობაში. 2010 წლის მონაცემებით, მოსახლეობა 603 442 ადამიანს შეადგენდა, მოსახლეობის სიმჭიდროვე 3 090 კმ²-ზე. ფართობი 195 268 კმ²-ია. მინას-ჟერაისი ბრაზილიის შტატები ბრაზილიის სტატისტიკის ეროვნული ინსტიტუტი, 2010 წლის აღწერის მონაცემები
ესმერალდასი (მინას-ჟერაისი)

ესმერალდასი (პორტ. Esmeraldas) — მუნიციპალიტეტი ბრაზილიაში, მინას-ჟერაისის შტატში; მდებარეობს ზღვის დონიდან - მეტრზე. მიეკუთვნება ბელუ-ორიზონტის აგლომერაციის მეზორეგიონს. შედის ეკონომიკურ-სტატისტიკურ მიკრორეგიონ ბელუ-ორიზონტის შემადგენლობაში. 2010 წლის მონაცემებით, მოსახლეობა 60 271 ადამიანს შეადგენდა, მოსახლეობის სიმჭიდროვე 66.2 კმ²-ზე. ფართობი 910 378 კმ²-ია. მინას-ჟერაისი ბრაზილიის შტატები ბრაზილიის სტატისტიკის ეროვნული ინსტიტუტი, 2010 წლის აღწერის მონაცემები
იბირიტე

იბირიტე (პორტ. Ibirité) — მუნიციპალიტეტი ბრაზილიაში, მინას-ჟერაისის შტატში; მდებარეობს ზღვის დონიდან 872 მეტრზე. მიეკუთვნება ბელუ-ორიზონტის აგლომერაციის მეზორეგიონს. შედის ეკონომიკურ-სტატისტიკურ მიკრორეგიონ ბელუ-ორიზონტის შემადგენლობაში. 2010 წლის მონაცემებით, მოსახლეობა 158 954 ადამიანს შეადგენდა, მოსახლეობის სიმჭიდროვე 2 190 კმ²-ზე. ფართობი 72 573 კმ²-ია. მინას-ჟერაისი ბრაზილიის შტატები ბრაზილიის სტატისტიკის ეროვნული ინსტიტუტი, 2010 წლის აღწერის მონაცემები
იგარაპე

იგარაპე (პორტ. Igarapé) — მუნიციპალიტეტი ბრაზილიაში, მინას-ჟერაისის შტატში; მდებარეობს ზღვის დონიდან 1434 მეტრზე. მიეკუთვნება ბელუ-ორიზონტის აგლომერაციის მეზორეგიონს. შედის ეკონომიკურ-სტატისტიკურ მიკრორეგიონ ბელუ-ორიზონტის შემადგენლობაში. 2010 წლის მონაცემებით, მოსახლეობა 34 851 ადამიანს შეადგენდა, მოსახლეობის სიმჭიდროვე 316.07 კმ²-ზე. ფართობი 110 263 კმ²-ია. მინას-ჟერაისი ბრაზილიის შტატები ბრაზილიის სტატისტიკის ეროვნული ინსტიტუტი, 2010 წლის აღწერის მონაცემები
ჟაუტუბა

ჟაუტუბა (პორტ. Juatuba) — მუნიციპალიტეტი ბრაზილიაში, მინას-ჟერაისის შტატში; მიეკუთვნება ბელუ-ორიზონტის აგლომერაციის მეზორეგიონს. შედის ეკონომიკურ-სტატისტიკურ მიკრორეგიონ ბელუ-ორიზონტის შემადგენლობაში. 2010 წლის მონაცემებით, მოსახლეობა 22 202 ადამიანს შეადგენდა, მოსახლეობის სიმჭიდროვე 223.04 კმ²-ზე. ფართობი 99 543 კმ²-ია. მინას-ჟერაისი ბრაზილიის შტატები ბრაზილიის სტატისტიკის ეროვნული ინსტიტუტი, 2010 წლის აღწერის მონაცემები
ლაგოა-სანტა (მინას-ჟერაისი)

ლაგოა-სანტა (პორტ. Lagoa Santa) — მუნიციპალიტეტი ბრაზილიაში, მინას-ჟერაისის შტატში; მდებარეობს ზღვის დონიდან 759 მეტრზე. მიეკუთვნება ბელუ-ორიზონტის აგლომერაციის მეზორეგიონს. შედის ეკონომიკურ-სტატისტიკურ მიკრორეგიონ ბელუ-ორიზონტის შემადგენლობაში. 2010 წლის მონაცემებით, მოსახლეობა 52 520 ადამიანს შეადგენდა, მოსახლეობის სიმჭიდროვე 229.08 კმ²-ზე. ფართობი 229 267 კმ²-ია. მინას-ჟერაისი ბრაზილიის შტატები ბრაზილიის სტატისტიკის ეროვნული ინსტიტუტი, 2010 წლის აღწერის მონაცემები
ავდალის რეგიონი

ავდალი (სომალ. Awdal) — რეგიონი თვითაღიარებული სახელმწიფო სომალილენდის დასავლეთში, სომალის ნახევარკუნძულზე. მისი ადმინისტრაციული ცენტრია ქალაქი ბორამა. ესაზღვრება ეთიოპიის სომალის რეგიონს, ჯიბუტის ალი-საბიეს და არტის რეგიონებს, სომალის ვოკუი-გალბიდის რეგიონს და ადენის ყურეს. ავდალი (ასევე გამოითქმის აუდალი, ადალი ან ადელი) თავის დასახელებას იღებს ძველი იმპერია — ადალის სასულთნოდან, რომლის სახელისუფლებო აპოგეამ მიაღწია XVI საუკუნეში. მრავალრიცხოვანი დანგრეული ქალაქები, რომლებიც გადაჭიმული არიან ეთიოპიის საზღვრის გასწვრივ, აღწერა ბრიტანელმა მკვლევარმა რიჩარდ ფრენსის ბიორტონმა. რეგიონი შედარებით მდიდარია, რაც კონტრასტშია აფრიკის რქის რეგიონის აღქმასთან, როგორც მოშიმშილე და ომებისგან გამოფიტული რეგიონი. სომალის სამოქალაქო ომს და მისგან გამოწვეულ შედეგებს ეს რეგიონი ისე არ გაუჩანაგებია, როგორც ქვეყნის დანარჩენი ნაწილი. მაგალითად, ავდალის მოსახლეობა სარგებლობს რეგიონში ყველაზე მოწინავე სატელეკომუნიკაციო ქსელით, საკმაოდ საიმედო ფიჭური კავშირით და ინტერნეტით. ამას გარდა, რეგიონის სოფლის მეურნეობა, სამთომომპოვებელი წარმოება და მრეწველობა საკმაოდ მომგებიანია საჰარის სამხრეთით მცხოვრები მოსახლეობის უმრავლესობის კომფორტული ცხოვრების უზრუნველსაყოფად. ავდალის რეგიონში ასევე მდებარეობს ამუდის უნივერსიტეტი. ავდალის რესპუბლიკის თანამედროვე სეპარატისტული მოძრაობა იბრძვის დამოუკიდებლობისათვის 1995 წლიდან, როდესაც სომალიმ დაიწყო დაშლა მოჰამედ სიად ბარეს გადაყენების შემდეგ. ავდალი იმუქრებოდა, რომ გამოაცხადებდა დამოუკიდებლობას, თუ სომალილენდის რესპუბლიკა ოფიციალურად იქნებოდა აღიარებული. 2010 წლის აგვისტოში სეპარატისტების ლიდერებმა რეგიონი გამოაცხადეს ავდალენდის ავტონომიურ ოლქად ფედერაციული სომალის შემადგენლობაში. ავდალის რეგიონი შედგება ხუთი რაიონისაგან: ბაკი ბორამა ლუგუა საილა დილია ↑ Richard Burton, First Footsteps in East Africa, 1856; edited with an introduction and additional chapters by Gordon Waterfield (New York: Praeger, 1966), p. 132. For a more recent description, see A. T. Curle, «The Ruined cities of Somaliland», Antiquity, 11 (1937), pp. 315—327 ↑ Somaliland: The Myth of Clan-Based Statehood. Somalia Watch (2002-12-07). დაარქივებულია ორიგინალიდან — 2012-04-01. ციტირების თარიღი: 2007-01-29.
ბარის რეგიონი (სომალი)

ბარი (სომალ. Bari) — რეგიონი (gobolka) სომალის ჩრდილოეთ ნაწილში. რეგიონში არსებობს დიდი ქალაქები: ბოსასო (ადმინისტრაციული ცენტრი) და გარდო. რეგიონი ესაზღვრება სანაგის და სოლის რეგიონებს დასავლეთში, ნუგალის რეგიონს სამხრეთში, ადენის ყურეს ჩრდილოეთში და ინდოეთის ოკეანეს აღმოსავლეთში. ფართობის მიხედვით ბარის რეგიონს უკავია მეორე ადგილი სომალის რესპუბლიკაში. რეგიონის მაცხოვრებელთა უმრავლესობა მიეკუთვნება ოსმან მაჰმუდის კლანის ქვეკლანებს. ბარის რეგიონი განსაკუთრებით ძლიერ დაზარალდა ცუნამისგან, რომელიც გამოიწვია 2004 წელს ინდოეთის ოკეანეში, ინდონეზიის კუნძულ სუმატრასთან მომხდარმა მიწისძვრამ. ასზე მეტი ადამიანი დაიღუპა ჰაფუნის ნახევარკუნძულზე და სანაპირო ავტოგზის სიახლოვეს, რომელიც აკავშირებს რეგიონს ქვეყნის დანარჩენ ნაწილთან. ავტონომიური მთავრობის მონაცემებით სომალის ჩრდილო-აღმოსავლეთში მდებარე პუნტლენდის ბარის რეგიონი იყოფა ორ ადმინისტრაციულ რეგიონად: ბარი ჩრდილოეთში (ადმინისტრაციული ცენტრი — ბოსასო) და კარკაარი სამხრეთში (ადმინისტრაციული ცენტრი — გარდო). ბარის რეგიონში არსებობს 8 ოფიციალური რაიონი: კარმო ბალიდიდინი ბოსასო — ბარის ადმინისტრაციული ცენტრი. გუმბაქსი ისკუსუბანი რასა ბინა განდალა გარდო ბარის რეგიონში ასევე არსებობს სხვადასხვა ტომებით დასახლებული ოლქები, რომლებსაც ზოგჯერ რაიონებსაც უწოდებენ და მდებარეობენ შემდეგ ადგილებში: ბარგალი ან Bargal 11°17′00″N 51°05′00″E﻿ / ﻿11.2833° ჩ. გ. 51.0833° ა. გ.﻿ / 11.2833; 51.0833 კოდ-დეჰაადი ან Kob-dhehaad 10°36′N 49°30′E﻿ / ﻿10.6° ჩ. გ. 49.5° ა. გ.﻿ / 10.6; 49.5 რაკო ან Rako 9°47′00″N 49°44′00″E﻿ / ﻿9.7833° ჩ. გ. 49.7333° ა. გ.﻿ / 9.7833; 49.7333 უფაუნის რეგიონი ან Ufayn 10°39′N 49°45′E﻿ / ﻿10.65° ჩ. გ. 49.75° ა. გ.﻿ / 10.65; 49.75 უაჰი ან Uahie 10°01′00″N 49°02′00″E﻿ / ﻿10.0167° ჩ. გ. 49.0333° ა. გ.﻿ / 10.0167; 49.0333 რას-ჰაფუნი ან Dante 10°25′00″N 51°16′00″E﻿ / ﻿10.4167° ჩ. გ. 51.2667° ა. გ.﻿ / 10.4167; 51.2667 გალა-გალა ან Galgala ან Dante — მდებარეობს ბარის რეგიონის ადმინისტრაციული ცენტრის სიახლოვეს. ↑ Robert Buijtenhuijs, Piet Konings, Wim M. J. van Binsbergen, Gerti Hesseling, Trajectoires de libération en Afrique contemporaine: hommage à Robert Buijtenhuijs, (KARTHALA Editions: 2000), p.134. ↑ Bader, Christian (1999). Le sang et le lait: brève histoire des clans somal. Maisonneuve & Larose, გვ. 236. ISBN 2-7068-1373-3.  ↑ Puntland State. Puntland State Government. დაარქივებულია ორიგინალიდან — 2007-02-10. (ინგლისური) ↑ «Districts of Somalia» Statoids 31 December 1990 (ინგლისური) ↑ «Somalia National Peace Plan: Annex V» 31 December 1990 (ინგლისური)
მამკოდის მონასტერი

მამკოდის მონასტერი — სამონასტრო კომპლექსი საქართველოში, მცხეთის მუნიციპალიტეტის ცხვარიჭამიის თემში. მდებარეობს თბილისთან ახლოს, სოფელ მამკოდის ჩრდილო-აღმოსავლეთით 5 კილომეტრზე, გლდანი-თიანეთის გზის მარჯვენა მხარეს, ნასოფლარ მამკოდაზე. მამკოდის კომპლექსში შედის ღვთისმშობლის და წმინდა გიორგის ეკლესიები, სამრეკლო, გაურკვეველი დანიშნულების ნაგებობებისა და გალავნის ფრაგმენტები. მამკოდის ღვთისმშობლის სახელობის ეკლესია აგებულია XIX საუკუნეში. ნაშენია ნატეხი ქვით, აგური გამოყენებულია კონსტრუქციულ ნაწილებში (თაღები, გუმბათის ძირი და ყელი). ეკლესია ჯვარ-გუმბათოვანია. შესასვლელი აქვს სამხრეთიდან. საკურთხევლის ღრმა აფსიდში ერთი სარკმელია. საკურთხეველი გასასვლელებით უკავშირდება მის ორივე მხარეს მდებარე სამკვეთლოსა და სადიაკვნეს, რომლებშიც აღმოსავლეთით თითო სარკმელია. რვაწახნაგა გუმბათის ყელი, რომლის ყოველ წახნაგში სარკმელია გაჭრილი, საკურთხევლის მხრებსა და ორ თავისუფლად მდგომ მრგვალ ბოძს ეყრდნობა. დასავლეთის, ჩრდილოეთისა და სამხრეთის კედლებში თითო განიერი ოთხკუთხა სარკმელია. ფასადების ფრონტონებში მაღალ საფეხურზე შემდგარი დაკბილული რომბებია გამოყვანილი. ეკლესიას ორრიგად დაწყობილი აგურის ლავგარდანი აქვს. ღვთისმშობლის ეკლესიის სამხრეთით შემორჩენილია სამრეკლოს აგურით ნაგები ორი ბოძი. ერთ-ერთის ქვის ფილაზე ამოკვეთილია მშენებლის სახელი - „თედო“ და აგების თარიღი 1850 წელი. ეკლესიის დასავლეთით შემორჩენილია ნატეხი ქვითა და კირის ხსნარით ნაგები გაურკვეველი დანიშნულების შენობის ნიშებიანი კედელი და ქვის გალავნის ფრაგმენტები. ეკლესია დარბაზულია (10,8X7.1 მ) ნაგებია რიყის ქვითა და აგურით. თარიღდება XIX საუკუნით. შენობა დაზიანებულია. სახურავი, კონქი, სამხრეთის და ჩრდილოეთ კედლის ზედა აწილები ჩამონგრეულია. შესასვლელი დასავლეთიდანაა. აღმოსავლეთით, ღრმა აფსიდში ერთი სწორკუთხა სარკმელია, რომლის ორივე მხარეს ღრმა სწორკუთხა ნიშებია. სამხრეთისა და ჩრდილოეთის კედლებში ორ-ორი მაღალი თაღოვანი ნიშია. ნიშებს შორის დაკიდებულ პილასტრებს ცილინდრული კამარის საბჯენი თაღები ეყრდნობა. დასავლეთის კედელში, კარს ზემოთ ერთი სწორკუთხა სარკმელია გაჭრილი. დასავლეთ ფასადზე მიშენებულია სამრეკლო, რომლის პირველი, სწორკუთხა სართული ეკლესიის კარიბჭეს წარმოადგენს. სამრეკლოს დასავლეთით შეისრულთაღიანი შესასვლელი აქვს. შესასვლელის თავზე ოთხკუთხა სარკმელია. ჩრდილოეთის და სამხრეთის კედლები ყრუა. მეორე სართულის სწორკუთხა ბაქანზე დადგმულია თაღებიანი რვაწახნაგა ფანჩატური, რომლის რვაწახნაგა სვეტები და მათი ბაზისები კარგად გათლილი ქვიშაქვითაა ნაწყობი. გუმბათი და პირამიდული სახურავი აგურისაა. სახურავის ოთხ წახნაგზე აგურის წყობაში გამოყვანილია ტოლმკლავა ჯვრები. 2010 წლის 27 დეკემბერს შემოქმედელმა მიტროპოლიტმა იოსებმა (კიკვაძე) აკურთხა მამკოდის მამათა მონასტრის ყოვლადწმინდა ღვთისმშობლის მიძინების სახლობის ეკლესია. მარსაგიშვილი გ., საქართველოს ისტორიისა და კულტურის ძეგლთა აღწერილობა, ტ. 5, თბ., 1990. — გვ. 294. ↑ „საპატრიარქოს უწყებანი“, 2010, N1(529), გვ. 12
ლოურენს კესდენი

ლოურენს ედვარდ კესდენი (დ. 14 იანვარი, 1949) — ამერიკელი სცენარისტი, რეჟისორი და პროდიუსერი. იგი ყველაზე მეტად ცნობილია, როგორც ფილმების „იმპერიის საპასუხო შეტევა“, „დაკარგული კიდობნის მაძიებლები“ და „ჯედაის დაბრუნება“ სცენარისტი. აგრეთვე არის „ვარსკვლავური ომების“ გაგრძელების ტრილოგიის ფილმის „ვარსკვლავური ომები: ძალის გამოღვიძება“ სცენარის ავტორი და იმუშავებს ცალკე ფილმზე ჰენ სოლოს შესახებ. შეგიძლიათ იხილოთ მედიაფაილები თემაზე „ლოურენს კესდენი“ ვიკისაწყობში. ლოურენს კესდენი კინოფილმების ინტერნეტ-მონაცემთა ბაზაში ↑ [1] დაარქივებული 2014-04-29 საიტზე Wayback Machine. (Businessweek, 2013-03-07)
Bad Robot Productions

Bad Robot Productions (მანამდე ცნობილი, როგორც Bad Robot) — ამერიკული კინო და სატელევიზიო კომპანია, რომლის დამაარსებელი და მფლობელია ჯეი ჯეი აბრამსი. მის პროდუქციაში შედის სერიალები „დაკარგულები“, „ჯაშუში“, „ზღვარი“. კომპანიის სრულმეტრაჟიან ფილმებს შორის არის „შეუსრულებელი მისია III“, „კლოვერფილდი“, „ვარსკვლავური გზა“, „სუპერ 8“, „ვარსკვლავური გზა: ბნელში“, „ვარსკვლავური ომები: ძალის გამოღვიძება“ და სხვები. ოფიციალური საიტი